આજની મેચ પહેલા શિખર ધવને હજુ સુધી ૧૧૦ મેચોમાં ૪૮૨૩ રન બનાવ્યા છે. આજે તે સસ્તામાં ચાર રન કરીને આઉટ થયો હતો પરંતુ તે પણ વર્તમાન શ્રેણીમાં જ આ સિદ્ધિ હાસલ કરી લેશે. રોહિત શર્મા છગ્ગા મારવાના મામલે તે હવે ગાંગુલી અને સચિન તેન્ડુલકરને પાછળ છોડી શકે છે. રોહિત શર્માએ ગુવાહાટી મેચ પહેલા હજુ સુધી વનડે ક્રિકેટમાં ૧૮૮ મેચોમાં ૧૮૬ છગ્ગા લગાવ્યા છે. સચિન તેન્ડુલકરના ૧૯૫ છગ્ગા છે. રોહિત શર્માએ આજે બીજા આઠ છગ્ગા ફટકાર્યા હતા. આની સાથે જ તે સૌરવ ગાંગુલીના ૧૯૦ છગ્ગાના રેકોર્ડને તોડી ચુક્યો છે. તેના છગ્ગાની સંખ્યા હવે ૧૯૪ થઇ ચુકી છે. સચિન તેંડુલકરનાર રેકોર્ડને પણ તે હવે આગામી મેચમાં તોડી શકે છે. હાલમાં હૈદરાબાદમાં રમાયેલી બીજી ક્રિકેટ ટેસ્ટ મેચ પણ જીતીને ભારતે નવોે ઇતિહાસ સર્જ્યો હતો. ભારતે વેસ્ટઇન્ડિઝ ઉપર હૈદરાબાદ ટેસ્ટમાં ૧૦ વિકેટે જીત મેળવી હતી. યજમાન ટીમને જીતવા માટે માત્ર ૭૨ રનની જરૂર હતી. જે ભારતે કોઇ પણ વિકેટ ગુમાવ્યા વિના બનાવી લીધા હતા. અત્રે ઉલ્લેખનીય છે કે, રાજકોટમાં સૌરાષ્ટ્ર ક્રિકેટ ઓસોસિએશન મેદાન ખાતે રમાયેલી પ્રથમ ટેસ્ટ મેચમાં ભારતે પ્રવાસી વેસ્ટ ઈન્ડિઝને કચડી નાખીને સૌથી મોટી જીત હાંસલ કરી હતી.ભારતે વિન્ડિઝને એક ઈનિંગ્સ અને ૧૭૨ રને હાર આપી હતી. ભારતની ટેસ્ટ મેચમાં ઈનિંગ્સ અને રનના મામલામાં આ સૌથી મોટી જીત હતી. આ પહેલા આ વર્ષે જૂન મહિનામાં ભારતે અફગાનિસ્તાનને બેંગલોરમાં એક ઈનિંગ્સ અને ૨૬૨ રને હાર આપી હતી. ઇતિહાસ ઉપર નજર કરવામાં આવે તો બંને દેશો વચ્ચે હજુ સુધી હૈદરબાદ ટેસ્ટ બાદ કુલ ૯૬ ટેસ્ટ મેચ રમાઇ ચુકી છે. જે પૈકી ભારતે ૨૦ અને વેસ્ટ ઇન્ડિઝે ૩૦ ટેસ્ટ મેચ જીતી છે.